অসমৰ তিনিচুকীয়া জিলাৰ সীমান্তৱৰ্তী অৰুণাচল প্ৰদেশৰ টিৰাপ জিলাৰ খুনচাত আজি সন্ধিয়া এখন যাত্ৰীবাহী টাটা মোবাইল গাড়ী দুৰ্ঘটনাগ্ৰস্ত হয়। এই ভয়াবহ দুৰ্ঘটনাটোত এগৰাকী যুৱতীয়ে থিতাতে প্ৰাণ হেৰুৱাৰ লগতে আন ৪ গৰাকী ব্যক্তি গুৰুতৰ ভাবে আঘাতপ্ৰাপ্ত হয়।
গুৰুতৰভাবে আহত ব্যক্তিকেইগৰাকীক ডিব্ৰুগড়ৰ অসম চিকিৎসা মহাবিদ্যালয়ত সংকটজনক অৱস্থাত ভৰ্তি কৰা হয়। গাড়ীখনত যাত্ৰা কৰি থকা আনবোৰ আংশিকভাবে আঘাতপ্ৰাপ্ত যাত্ৰীক স্থানীয় খুনচা চিকিৎসালয়ত চিকিৎসা প্ৰদান কৰি থকা হৈছে।
উল্লেখযোগ্য যে, গাড়ীখনত মুঠ ১৮ গৰাকী যাত্ৰীয়ে যাত্ৰ কৰিছিল। চালকে নিয়ন্ত্ৰণ হেৰুৱাৰ ফলতেই দুৰ্ঘটনাতো সংঘটিত হয় বুলি সন্দেহ কৰা হৈছে।
আনহাতে, পাহাৰীয়া জিলা খনত সংঘটিত হোৱা ভয়াবহ দুৰ্ঘটনাটোৱে জনসাধাৰণৰ মাজত শোকৰ ছাঁ পেলাইছে। বাতৰি সংগ্ৰহ কৰাৰ পৰলৈ মৃত্যু হোৱা যুৱতীগৰাকীৰ সঠিক পৰিচয় লাভ কৰিব পৰা হোৱা নাই।
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
অধিকৃত মাৰিঅ'পোলত নতুন সামৰিক ঘাটি নিৰ্মাণ কৰিছে ৰাছিয়াই; ডনবাছ ভ্ৰমণৰ বাবে সাজু পুটিন!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
